اجمیر سے کالپی گئے اور وہاں بھی قبول عام حاصؒ ہوا ،وہاں سے قبوج میں داخل ہوئے تو خواص و عام نے استقبال کیا۔مخدوم جہانیاں جہاں گست بخاریؒ کے خلیفہ شیخ اخی جمشید نے بہت تکریم کی اور شاہ مدار نے قنوج کے مضافات میں طرح اقامت ڈال دی اور وہ قصبہ مکن پور کہلاتا ہے۔قاضی اطہر مبارکپوری لکھتے ہیں کہ شاہ مدار جونپور بھی گئے وہاں کچھ عرصہ قیام کیا وہاں کے معروف عالم قاضی شہاب الدین دولت آبادی ؒ کے ساتھ ان کے تعلقات نا خوشگوار ہو گئے ،قاضی صاحب نے شاہ مدار سے مراسلت کی اور کئی اختلافی مسائل میں مباہشہ رہا ، جب شاہ شاہ مدار ؒ کے ظاہری احوال قاضی صاحب کے سامنے تھے ،ان کے منکروں میں رہے ،مگر بعد میں افہام و تفہیم اور خط کتابت کے ذریعہ اصل حقیقت معلوم ہو گئی اس وقت قاضی صاحب ان کی مشخیت کے قائل ہوئے۔اس کے بعد قاضی صاحب اور شاہ مدارؒ کے مابین قریبی تعلقات کی ابتدا ء ہوئی اور قاضی صاحب آپ کے حلقہ ارادت میں داخل ہو گئے ۔
Entity: شاہ — Type: /person